#

#   **Αριθμ. Απόφ. 3/2021**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

 **ΚΟΙΝΟΤΗΤΑ ΝΕΑΣ ΠΕΝΤΕΛΗΣ**

**ΑΠΟΣΠΑΣΜΑ**

**Από το Πρακτικό της 2ης /2021 τακτικής συνεδρίασης του Συμβουλίου της Κοινότητας Νέας Πεντέλης του Δήμου Πεντέλης**

**ΘΕΜΑ:** Παραχώρηση χρήσης κοινόχρηστου χώρου για τοποθέτηση ψυγείων κ.λ.π.

Στη Νέα Πεντέλη σήμερα Δευτέρα 15 Φεβρουαρίου 2021 και ώρα 17:00 συνήλθε σε συνεδρίαση το Συμβούλιο της Κοινότητας Νέας Πεντέλης του Δήμου Πεντέλης, ύστερα από την υπ΄αριθμ. 2313/7-02-2021 έγγραφη πρόσκληση του προέδρου της Κοινότητας προς τα μέλη, το οποίο έγινε δια περιφοράς και η ψήφιση του θέματος τηλεφωνικά, σύμφωνα με την Εγκύκλιο 40 με Α.Π. 20930/31.03.2020 του ΥΠ.ΕΣ. και τις διατάξεις του άρθρου 10 που αφορά την Π.Ν.Π. «περί ρυθμίσεως θεμάτων σύγκλισης και λήψης αποφάσεων των πάσης φύσεως συλλογικών οργάνων των Δήμων κ.λ.π.» (σχετικό έγγραφο 18318/13-03-2020 Υ.Π.Ε.Σ.) καθώς και με την υπ΄αρ. πρωτ.60249/22-9-2020 Εγκύκλιο του ΥΠΕΣ «Συνεδριάσεις δημοτικού συμβουλίου και λοιπών συλλογικών οργάνων στο διάστημα εφαρμογής των μέτρων για τον περιορισμό της διασποράς του κορωνοιού»,σύμφωνα με τις διατάξεις του άρθρου 88 του Ν.3852/2010 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/))

 Διαπιστώθηκε νόμιμη απαρτία, δεδομένου ότι σε σύνολο επτά (7) μελών βρέθηκαν παρόντα και τα επτά (7) μέλη, ήτοι:

 **ΠΑΡΟΝΤΕΣ ΑΠΟΝΤΕΣ**

 ΜΙΧΕΛΑΚΑΚΗΣ ΕΜΜΑΝΟΥΗΛ

 ΜΠΟΥΛΟΥΚΟΣ ΙΩΑΝΝΗΣ

 ΟΙΚΟΝΟΜΙΔΗΣ ΝΙΚΟΛΑΟΣ

 ΓΚΙΖΙΑΚΗ-ΜΠΑΡΔΗ ΕΡΝΕΣΤΙΝΗ

 ΜΠΟΥΚΙΟΥ ΜΑΡΙΑ-ΜΑΡΙΝΑ

 ΦΛΙΝΤΡΑΣ ΣΩΤΗΡΙΟΣ

 ΒΗΛΑΡΑ ΑΝΑΣΤΑΣΙΑ

 Τα πρακτικά τηρήθηκαν από την υπάλληλο του Δήμου κα Σιρμποπούλου Ευθυμία.

 Ο Πρόεδρος της Κοινότητας Νέας Πεντέλης, εισηγούμενος **το 2ο θέμα ημερησίας διάταξης**, παρουσίασε την από 11-02-2021 εισήγηση του Δήμου που υπογράφεται από την προϊσταμένη της Διεύθυνσης Πολεοδομίας κα Ελένη Σπυράντη, τον Δ/ντή Πολεοδομίας κ. Ξανθάκο Ιωάννη και την Αντιδήμαρχο Χωροταξίας, Πολεοδομίας και Περιβάλλοντος κα Μπούσουλα – Χάνου Αρχοντία και έχει ως εξής :

**ΘΕΜΑ:** Παραχώρηση Χρήσης Κοινόχρηστου Χώρου για τοποθέτηση ψυγείων κ.λ.π.

Σχετ.: Το με αριθμ. πρωτ. 2171/10.02.2021 αίτημα της κ. Αναγνωστοπούλου Νυμφοδώρας

ΕΝΗΜΕΡΩΣΗ

1. Η παρούσα εισήγηση, που υποβάλλεται κατόπιν του σχετικού, έχει σκοπό την οριοθέτηση και έγκριση του υπό παραχώρηση κοινοχρήστου χώρου έμπροσθεν καταστήματος λιανικού εμπορίου (ψιλικά- παντοπωλείο) **επί της οδού Ηρώων Πολυτεχνείου 18 στη Δημοτική Κοινότητα Ν. Πεντέλης.** Για το λόγο αυτό συντάχθηκε η υπ΄αριθμ. ΔΠΕ02/2021 Μελέτη**.**
2. Με την παραχώρηση αυτή επιτυγχάνεται η:

α. Τόνωση της εμπορικής αγοράς και της οικονομικής ζωής της πόλης

β. Αναβάθμιση της ποιότητας ζωής των κατοίκων και των επισκεπτών της πόλης.

γ. Βελτίωση της αισθητικής εικόνας και λειτουργικότητας των κοινοχρήστων χώρων.

δ. Ασφάλεια και προστασία της κίνησης των πεζών στους κοινόχρηστους χώρους και ειδικότερα των Ατόμων με ειδικές Ανάγκες (ΑΜΕΑ).

ε. Οργάνωση των χώρων ευθύνης του Δήμου.

1. Η παρούσα εισήγηση βασίζεται στις διατάξεις

α. Του Ν. 3463/2006 «Κύρωση του Κώδικα Δήμων & Κοινοτήτων» (ΦΕΚ 114/Α΄/8-6-2006)

β. Του Ν.2696/1999 ( ΦΕΚ 57/Α/1999.)

γ. Του Ν.3852/2010 ( ΦΕΚ 87 /Α/2010).

δ. Της απόφασης 52907/28.12.2009 ( ΦΕΚ 2621/Β/2009 ) του ΥΠΕΚΑ

ε. Του Ν.1080/80.

στ. Της απόφασης ΣΤΕ 2875/88.

ζ. Τον Ν. 4442/2016 (ΦΕΚ 230/Α/2016).

1. Σύμφωνα με το άρθρο 2 Ν 1577/1985 *«Κοινόχρηστοι χώροι είναι οι κάθε είδους δρόμοι, πλατείες, άλση και γενικά οι προοριζόμενοι για κοινή χρήση ελεύθεροι χώροι, που καθορίζονται από το εγκεκριμένο ρυμοτομικό σχέδιο του οικισμού ή έχουν τεθεί σε κοινή χρήση με οποιοδήποτε άλλο νόμιμο τρόπο.»*
2. Για την εφαρμογή του παρόντος ανατίθενται οι παρακάτω αρμοδιότητες:

α. Η Διεύθυνση Πολεοδομίας Περιβάλλοντος και Λειτουργιών Πόλης συντάσσει σχετική μελέτη.

β . Τα συμβούλια των δημοτικών κοινοτήτων λαμβάνουν αποφάσεις και τις αποστέλλουν στην επιτροπή ποιότητας Ζωής

γ. Η Επιτροπή Ποιότητας Ζωής εγκρίνει και παραπέμπει στο Δημοτικό Συμβούλιο την παρούσα εισήγηση με τις τυχόν αναδιατυπώσεις και συμπληρώσεις της .

δ. Το Δημοτικό συμβούλιο λαμβάνει σχετική απόφαση.

ε. Η Αποκεντρωμένη Διοίκηση Αττικής ελέγχει την νομιμότητα της απόφασης .

ΣΧΟΛΙΑ

6. Είναι απαραίτητο να προβούμε στην οριοθέτηση του χώρου που δύναται να καταληφθεί για τοποθέτηση ψυγείων κλπ μετά από σχετική αίτηση.

7. Η πρόταση μας όπως αυτή παρουσιάζεται στηρίζεται στην ισχύουσα νομοθεσία και στις παρακάτω αρχές:

* Ανεμπόδιστη πρόσβαση στις εισόδους των κτιρίων.
* Δυνατότητα πρόσβασης οχημάτων φορτοεκφόρτωσης εμπορευμάτων στα εμπορικά καταστήματα
* Σε όλους τους κοινόχρηστους χώρους πόλεων και οικισμών που προορίζονται για την κυκλοφορία πεζών, επιβάλλεται ελεύθερη ζώνη όδευσης πεζών που χρησιμοποιείται για τη συνεχή, ασφαλή και ανεμπόδιστη κυκλοφορία κάθε κατηγορίας χρηστών, με απαραίτητο ελάχιστο πλάτος 1,50μ. (του κρασπέδου μη συνυπολογιζόμενου) ελεύθερο από κάθε είδους σταθερό ή κινητό εμπόδιο και μέγιστη αποδεκτή εγκάρσια κλίση 2%.
* Σε κάθε πεζόδρομο είναι απαραίτητο το ελεύθερο πλάτος των 3,50 μέτρων για την προσπέλαση και εξυπηρέτηση των οχημάτων εκτάκτου ανάγκης όπως πυροσβεστικά, ασθενοφόρα, οχήματα μεταφοράς ατόμων με αναπηρία κλπ που παραμένει ακάλυπτη καθ’ ύψος σε όλο το μήκος και το πλάτος της.
* Η τυχόν παρεμβολή δρόμου μεταξύ καταστήματος και πλατείας δεν εμποδίζει την παραχώρηση κοινοχρήστου χώρου σε κατάστημα το οποίο προβάλλεται σε πλατεία ( ΣΤΕ 2875/88)

**ΕΙΣΗΓΗΣΗ**

8. Εισηγούμαστε την οριοθέτηση και έγκριση του υπό παραχώρηση κοινοχρήστου χώρου, στο ως άνω κατάστημα, εμβαδού Ε=2,20τ.μ., όπως φαίνεται στο σχέδιο που συνοδεύει την με αριθμ. Α.Μ. 02/2021 συνημμένη μελέτη. Ο χώρος αυτός παραχωρείται για την τοποθέτηση ψυγείων.

**Το Συμβούλιο της Κοινότητας Νέας Πεντέλης** αφού άκουσε την εισήγηση του Προέδρου και κατόπιν αυτοψίας των μελών τουκαι αφού έλαβε υπόψη του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) και την υπ’ αριθμ. ΔΠΕ 2/2021 Τεχνική Έκθεση-Μελέτη της Διεύθυνσης Περιβάλλοντος - Πολεοδομίας

**ΑΠΟΦΑΣΙΖΕΙ ΟΜΟΦΩΝΑ**

Εκφράζει τη σύμφωνη γνώμη του και εισηγείται στην Επιτροπή Ποιότητας Ζωής την οριοθέτηση και έγκριση του υπό παραχώρηση κοινοχρήστου χώρου, στο ως άνω κατάστημα, εμβαδού Ε=2,20τ.μ , σύμφωνα με την εισήγηση και την αριθμ. 2/2021 Τεχνική Έκθεση-Μελέτη της Διεύθυνσης Περιβάλλοντος – Πολεοδομίας, για την τοποθέτηση ψυγείων.

 Η απόφαση αυτή πήρε αύξοντα αριθμό **3/2021**

Αφού αναγνώστηκε το πρακτικό αυτό υπογράφεται ως ακολούθως

 **Ο ΠΡΟΕΔΡΟΣ ΤΑ ΜΕΛΗ**

ΕΜΜΑΝΟΥΗΛ ΜΙΧΕΛΑΚΑΚΗΣ 1.ΜΠΟΥΛΟΥΚΟΣ ΙΩΑΝΝΗΣ

2.ΟΙΚΟΝΟΜΙΔΗΣ ΝΙΚΟΛΑΟΣ

 3.ΓΚΙΖΙΑΚΗ ΜΠΑΡΔΗ ΕΡΝΕΣΤΙΝΗ

 4.ΜΠΟΥΚΙΟΥ ΜΑΡΙΑ ΜΑΡΙΝΑ

 5.ΦΛΙΝΤΡΑΣ ΣΩΤΗΡΙΟΣ

 6.ΒΗΛΑΡΑ ΑΝΑΣΤΑΣΙΑ